CELEX: 62011CN0177
Language: hu
Date: 2011-04-08 00:00:00
Title: C-177/11. sz. ügy: A Symvoulio tis Epikrateias (Görögország) által 2011. április 15-én benyújtott előzetes döntéshozatal iránti kérelem — Syllogos Ellinon Poleodomon kai Chorotakton kontra 1) Ypourgos Perivallontos, Chorotaxias kai Dimosion Ergon, 2) Ypourgos Oikonomias kai Oikonomikon e 3) Ypourgos Esoterikon, Dimosias Dioikisis kai Apokentrosis

2.7.2011   
            
            
               HU
            
            
               Az Európai Unió Hivatalos Lapja
            
            
               C 194/10
            
         A Symvoulio tis Epikrateias (Görögország) által 2011. április 15-én benyújtott előzetes döntéshozatal iránti kérelem — Syllogos Ellinon Poleodomon kai Chorotakton kontra 1) Ypourgos Perivallontos, Chorotaxias kai Dimosion Ergon, 2) Ypourgos Oikonomias kai Oikonomikon e 3) Ypourgos Esoterikon, Dimosias Dioikisis kai Apokentrosis
   (C-177/11. sz. ügy)
   2011/C 194/14
   Az eljárás nyelve: görög
   
      A kérdést előterjesztő bíróság
   
   Symvoulio tis Epikrateias (Államtanács)
   
      Az alapeljárás felei
   
   
      Felperes: Syllogos Ellinon Poleodomon kai Chorotakton (görög várostervezők és területrendezők egyesülete)
   
      Alperesek: 1) Ypourgos Perivallontos, Chorotaxias kai Dimosion Ergon (környezetvédelmi, területfejlesztési és közmunkaügyi miniszter), 2) Ypourgos Oikonomias kai Oikonomikon kai (gazdasági és pénzügyminiszter) 3) Ypourgos Esoterikon, Dimosias Dioikisis kai Apokentrosis (közigazgatási, decentralizációs és belügyminiszter)
   
      Az előzetes döntéshozatalra előterjesztett kérdés
   
   
      „A bizonyos tervek és programok környezetre gyakorolt hatásainak vizsgálatáról szóló 2001/42/EK irányelv (HL L 197., 30. o.; magyar nyelvű különkiadás 15. fejezet, 6. kötet, 157. o.) 3. cikke (2) bekezdésének b) pontja, amely akként rendelkezik, hogy környezeti vizsgálatot kell végezni valamennyi olyan tervvel és programmal kapcsolatban, amely esetében a területre gyakorolt lehetséges hatásaira tekintettel a 92/43/EGK irányelv 6. vagy 7. cikke értelmében vizsgálatra van szükség, azt jelenti e, hogy egy meghatározott terv környezeti vizsgálat alá vetésének kötelezettsége attól függ, hogy e terv tekintetében fennállnak e a 92/43 irányelv értelmében vett környezeti vizsgálat elvégzésének feltételei, és hogy ezért a 2001/42 irányelv említett rendelkezése a 92/43 irányelv fent hivatkozott rendelkezéseihez hasonlóan maga is azt feltételezi, hogy a terv jelentős hatással lehet egy meghatározott különleges természetmegőrzési területre, és ezért a megfelelő érdemi vizsgálatot a tagállamokra bízza? Vagy pedig, a 2001/42 irányelv 3. cikke (2) bekezdése b) pontjának értelmében az irányelvnek megfelelő környezeti vizsgálat elvégzésének kötelezettsége nem függ a 92/43 irányelv értelmében vett környezeti vizsgálat elvégzése feltételeinek fennállásától, vagyis egy különleges természetmegőrzési területre lehetségesen gyakorolt jelentős hatások megítélésétől, hanem éppen ellenkezőleg: a vizsgálat elvégzésére vonatkozó kötelezettség fennállásához elegendő annak megállapítása, hogy egy adott terv a 92/43 irányelvben említett valamely területhez, és nem feltétlenül egy különleges természetmegőrzési területhez, valamilyen módon kapcsolódik?”